UBERA ARANZETA (EH Bildu, 2015-06-04):
Eguerdi on denoi.
Gaur hizpide ditugun suizidio lagundua eta eutanasia ba dagoeneko hizpide ditugu eta eztabaida gai ditugu izapidetzen ari den heriotza duinerako legean eta horregatik ba ez dugu ulertzen, ez da ulertzen, eta gainera ez da lehenengo aldia, baina espero dugu azkena izatea, Alderdi Sozialistak eztabaida legezkoak ez diren proposamen ez lotesleetara ekartzea.
Ez dugu ulertzen eztabaida ematen ari denean lege baten tramitazioan, nolatan ekartzen dugun beste ekimen batzuen bidez, askoz ere ekimen xumeagoak direnak, gainera lotesleak ez direnak, ba hori, beste eremu batzuetara eztabaidatzeko.
Beraz, ba ikusita zuen interesa gai hauen inguruan urratsak emateko...
...beraz, ba ikusita zuen interesa gai hauen inguruan urratsak emateko erakusten ari zareten bezala legezkoak ez diren proposamen bidez, ba adibidez suizidio lagundua, heriotza duinerako behatokia eta eutanasiarekin, ba proposatzen dizuegu gai hauek, legearen tramitazioan ere mahai gainean jartzeko eta pozik adostuko ditugula guztion artean eta gu behintzat akordioetara irekita gaudela benetan aurrerapausoak emateko.
Zeren ikusi duguna da orain arte zuen alderdiaren aldetik, zuek Espainiako Gobernuan egon zarete, konpetentzia zuzena izan duzue ekimena hartzeko gai honetan.
Konpetentzia izan duzue iniziatiba hartzeko, aukera izan duzue eutanasia aurrera eraman ahal izateko Zigor Kodea aldatzeko, aukera izan duzue ere suizidio lagunduaren inguruan ere gauza bera egiteko, baina ez dugu Alderdi Sozialistaren aldetik inolako ekimenik ikusi zentsu honetan eta gogoratu nahi dut orain dela gutxi Zigor Kodearen aldaketa adostu zenutela Rajoy jaunarekin.
Eta aukera izan zenuten aldaketa hori ere bertan sartzeko. Gainera, ikusita Alderdi Popularra oso afizionatua dela lege baten erreforman edo aldaketan hainbat lege aldatzeko, ez?
Baina tira, positiboa da gaur hemen eztabaida ematea eta espero dugu hemendik aurrera gauzak aldatzea, benetako borondate bat egotea eta benetan tramitatzen ari garen lege proposamen hori Legegintzaldi honetan lege bilakatzea eta hor aurrerapausoa ematea ere, nahiz eta gure konpetentzia ez izan, guk hemen, Parlamentu honek aurrerapausoa ematea, eutanasia legean jasoaz, suizidio lagundua legean jasoaz eta hori bidea bat egiteko eta konfrontatu behar baldin badugu espainiar Estatuarekin konfrontatzeko, guk hemen gure bidea egiteko.
Azkenean eztabaidak beti dira aberasgarriak eta eztabaidarik ez baldin badago ez dugu aurrera egiten, beraz, ongi etorriak eztabaidak eta guk hor bidea emango dugu eta prest egongo gara, baina ez bakarrik eztabaidatzeko, baita ere adostasunetara iristeko, gaur egin dugun bezala.
Euskal Herria Bildu konprometitua sentitzen delako pertsonen eskubideekin, konprometitua sentitzen delako eta erantzukizun bat dugulako pertsonoi dagokigun erabaki eskubide hori gauzatzeko, baita bizitza amaieran ere.
Hau da, bizitza aldarrikatzen dugu, bizitza kalitatez, duintasunez bizitzea, zergatik ez bizitza amaiera? Zergatik ez askatasun hori bizitzaren amaieran ere bermatu? Behintzat ahal den neurrian, zeren beti ez da posible izaten, baina pentsatzen dugu horretarako hemen gaudenok bidea ireki behar dugula.
Esan, gura zuzenketan harago joatea planteatzen genuela, alegia, Legebiltzarrak Espainiako Gorteetan indarrean dagoen araudiaren baitan suizidio lagundua bezala ezagutzen dena zigorgabetzeko lege proposamen bat eramatea hemendik, ba Trebiñukin eta beste hainbat gaietan egin den bezala, horrela beste sendotasun bat izango genuke.
Iruditzen zitzaigun, zintzoki hitz eginda, hemendik dei egitea Espainiako Gobernuari ezerezean gelditzea dela, ikusita zein den Espainiako Gobernuaren jarrera, ez duela ibilbide handiegirik, baina egia da ere ikusi dugula adostasunera iritsi garen alderdien aldetik konpromiso bat zentsu horretan bide bat egiteko eta hori ikusita, iruditzen zaigu gaurko akordioa, gaurko adostasuna positiboa izango dela.
Azkenean, garrantzitsua delako bide hori egiteko ahalik eta indar handienarekin egiteko eta pentsatzen dugu gaurko adostasuna ba benetan horretarako baliagarria izango dela eta, batez ere, baliagarria izango dela esku artean daukagun legea aurrera ateratzeko.
Gure taldeak ere proposatzen zuen Parlamentu honetatik iniziatiba hartzea gainerako autonomietako parlamentuekin harremanetan jartzea eta hor elkarlan bat burutzea. Eta hau ere adostasunean jasotzea ba iruditzen zaigu funtsezkoa dela, ikusten dugu hor beste autonomi batzuekin, beste erkidego batzuekin konpartitzen dugula helburua eta beste batzuk konpartitzen dutela gurekin helburua. Beraz, aukera polita izan daiteke, Espainiako Gobernuaren aurrean ba suizidio lagundua legeztatzeko eutanasia legeztatzeko bide bat egiteko, ez?
Eta iruditzen zaigu ba aukera hori irekitzea garrantzitsua dela. Eta ea ba gaurko akordioaren bidez eta adostasunaren bidez, lehen esan dudan bezala, guztien artean legea aurrera ateratzen dugun, ahalik eta legerik aurrerakoiena egiteko, pertsonok gure bizitzaren amaiera ere era duin batetan eta kalitatezko batetan bukatzeko, askatasunean gure erabaki propioak hartzeko eta guk ez baldin badaukagu gaitasunik momentu horretan ba beste bide batzuk irekitzeko erabaki eskubide hori bermatzeko.
Azkenean, planteatzen ari garena laburbilduta da dagozkigun eskubideak bermatuak izatea, besterik ez. Eta garbi geratu dadila hau ez doala inoren aurka, ez da inoren aurkako proposamen bat, ez ditu inoren eskubideak urratzen, baizik eta hemendik marko bat eskainiko dugu, marko bat, marko legal bat, aukera bat eta aukera horren barruan ba pertsona bakoitza autonomoa izango da, askea izango da ahal duenik eta erabakirik egokiena hartzeko bere irizpideen baitan.
Orduan eskubideak bermatuak egongo dira, guztionak, ez orain gertatzen den bezala eta gainera aukera ere egongo da guztiontzat. Eta iruditzen zaigu hori garrantzitsua dela, pertsona erdigunea benetan kokatzeko, pazientea erdigunean kokatzeko, pertsonak autonomoak izateko eta baita hori ere bizitza amaieran ere horrela izateko.
Eta gure partetik besterik ez. Eskerrik asko.